
JAVNI POZIV NA NATJEČAJ – POMOĆNICI U NASTAVI

[bookmark: _Hlk237603962]Na temelju članka 99. Zakona o odgoju i obrazovanju u osnovnoj i srednjoj školi (Narodne novine 87/08, 86/09, 92/10, 105/10 – ispravak, 90/11, 5/12, 16/12, 86/12, 126/12 – pročišćeni tekst, 94/13, 152/14, 7/17, 68/18, 98/19, 64/20 – Uredba 151/22, 155/23 i 156/23), Zakona o osobnoj asistenciji (NN 71/23), Pravilnika o pomoćnicima u nastavi i stručnim komunikacijskim posrednicima (NN broj 85/2024) i odredbi Pravilnika o načinu i postupku zapošljavanja u OŠ „Vladimir Nazor“ Sveti Ilija , OŠ „Vladimir Nazor“ Sveti Ilija objavljuje javni poziv za zapošljavanje osoba za obavljanje poslova 

POMOĆNIK/ICA U NASTAVI

Broj traženih osoba:
jedan pomoćnik u nastavi - 30 sati tjedno
jedan pomoćnik u nastavi – 33 sat tjedno
Vrsta zaposlenja: na određeno, nepuno radno vrijeme, najdulje do kraja školske godine 2026./2027.
Način rada: jedna smjena
Naknada za prijevoz: djelomično
Mjesto rada:  OŠ „Vladimir Nazor“, Ulica bana Jelačića 3, 42214 Sveti Ilija 

UVJETI:

ispunjavanje općih i posebnih uvjeta određenih Zakonom o odgoju i obrazovanju u osnovnoj i srednjoj školi (NN 87/08, 86/09, 92/10, 105/10 – ispravak, 90/11, 5/12, 16/12, 86/12, 126/12 – pročišćeni tekst, 94/13, 152/14, 7/17, 68/18, 98/19, 64/20 – Uredba 151/22, 155/23 i 156/23) Zakonom o osobnoj asistenciji (NN 71/23) i Pravilnikom o pomoćnicima u nastavi i stručnim komunikacijskim posrednicima (NN broj 85/2024)
punoljetna zdravstveno sposobna osoba sa završenom najmanje razinom obrazovanja 4.2. HKO-a
završen Program obrazovanja za stjecanje kvalifikacije pomoćnika u nastavi prema zahtjevima Poziva na dostavu projektnih prijedloga „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII. „Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021.-2027.., SF. 2.4.06.0.6.0039., a sukladno Zakonu o osobnoj asistenciji (NN 71/23) i Pravilniku o pomoćnicima u nastavi i stručnim komunikacijskim posrednicima  (NN 85/24).
da protiv osobe nije pokrenut kazneni postupak
da protiv osobe nije izrečena pravomoćna prekršajnopravna sankcija za nasilje u obitelji 
pomoćnik u nastavi ne smije biti roditelj/skrbnik niti drugi član uže obitelji učenika kojem/kojima se pruža potpora
Iznimno, na javni poziv može se prijaviti i osoba koja ne ispunjava uvjet završene najmanje razine obrazovanja 4.2 HKO-a, ali ispunjava uvjet da ima završenu najmanje razinu obrazovanja 4.1 HKO-a i završen program obrazovanja odraslih (osposobljavanja) za pomoćnika u nastavi, ali samo ako nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

OPIS POSLOVA
Pomoćnik u nastavi je osoba koja pruža neposrednu potporu učeniku s teškoćama u razvoju tijekom odgojno-obrazovnog procesa. Potpora tijekom odgojno-obrazovnog procesa koju pruža pomoćnik u nastavi može obuhvatiti: potporu u komunikaciji i socijalnoj uključenosti, potporu u kretanju, pri uzimanju hrane i pića, u obavljanju higijenskih potreba, u obavljanju školskih aktivnosti i zadataka te suradnju s radnicima škole, kao i s vršnjacima učenika s teškoćama u razvoju u razredu, što podrazumijeva razmjenu informacija potrebnih za praćenje i unaprjeđivanje rada s učenikom, a u svrhu izrade izvješća o posebnostima u radu s učenikom te plana rada pomoćnika u nastavi za sljedeću školsku godinu. Poslovi pomoćnika u nastavi određeni su Zakonom o osobnoj asistenciji i Pravilnikom o pomoćnicima u nastavi i stručnim komunikacijskim posrednicima.

DODATNA  ZNANJA I VJEŠTINE
Uvažavanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, sklonost individualnom i timskom radu, točnost u izvršavanju poslova, organiziranost i emocionalna stabilnost.

POŽELJNO
iskustvo u neposrednom radu s djecom s teškoćama u razvoju
Odabir će se izvršiti  uz pomoć stručnih metoda procjene kompetencija i osobina podnositelja zahtjeva.
Sukladno članku 13. stavku 3. Zakona o ravnopravnosti spolova (Narodne novine, broj 82/08. i 69/17.), na javni poziv se mogu javiti osobe oba spola. Izrazi koji se koriste u Javnom pozivu, a imaju rodno značenje, koriste se neutralno i odnose se jednako na muške i na ženske osobe.

Kandidat je prilikom prijavljivanja dužan dostaviti sljedeće dokumente:
zamolbu za posao (vlastoručno potpisanu, navesti datum i mjesto rođenja, adresu stanovanja, broj mobitela i adresu elektroničke pošte)
životopis (ukoliko postoji iskustvo u radu s djecom, potrebno je navesti: naziv institucije/udruge/tvrtke gdje je ono ostvareno i njegovo trajanje, poznavanje stranog/ih jezika i sl.),
dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),
dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od dana objave poziva),
potvrdu iz prekršajne evidencije da osobi nije pravomoćno izrečena prekršajnopravna sankcija za nasilje u obitelji – sukladno čl. 23. st.1. t.3. Zakona o osobnoj asistenciji (ne starije od dana objave poziva)
uvjerenje o stečenoj kvalifikaciji za obavljanje posla pomoćnika u nastavi 






Osobe koje ostvaruju pravo prednosti prilikom zapošljavanja prema posebnim propisima, dužne su u prijavi na javni poziv pozvati se na to pravo te priložiti svu propisanu dokumentaciju prema posebnom zakonu, te imaju prednost u odnosu na ostale kandidate samo pod jednakim uvjetima.
Osoba koja može ostvariti pravo prednosti:
sukladno čl. 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19 i 84/21), uz prijavu na Javni poziv dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843. Informacije o dokazima potrebnim za ostvarivanje prava prednosti pri zapošljavanju nalaze se na poveznici: https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf.
sukladno čl. 47.-50. Zakona o civilnim stradalnicima iz Domovinskog rata (Narodne novine, broj 84/21), uz prijavu na Javni poziv dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf
sukladno čl. 48.f Zakona o zaštiti vojnih i civilnih invalida rata (Narodne novine, broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na Javni poziv dužna je priložiti osim dokaza o ispunjavanju traženih uvjeta, kao i rješenje, odnosno potvrdu iz  kojih je vidljivo takvo pravo te dokaz o tome na koji način je prestao radni odnos kod prijašnjeg poslodavca;
sukladno čl. 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18 i 32/20), uz prijavu na Javni poziv dužna je osim dokaza o ispunjavanju traženih uvjeta, priložiti dokaz o utvrđenom statusu osobe invaliditetom, te dokaz o tome na koji način je prestao radni odnos kod prijašnjeg poslodavca.
Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine te Zakona o provedbi Opće uredbe o zaštiti podataka (Narodne novine, broj 42/18) prijavom na Javni poziv smatra se da je kandidat dao privolu za obradu svih podataka iz priložene dokumentacije, a koja će se obrađivati isključivo u svrhu provođenja selekcijskog postupka.
Pisane prijave s dokazima o ispunjavanju uvjeta iz Javnog poziva podnose se zemaljskom poštom na adresu škole: OŠ „Vladimir Nazor“ Sveti Ilija, Ulica bana Jelačića 3, 42214 Sveti Ilija s naznakom: 

„Natječaj za pomoćnika u nastavi “

Nepravodobne i nepotpune prijave ne će se razmatrati.

Osoba koja ne podnese pravodobnu i/ili urednu prijavu ili za koju se utvrdi da ne ispunjava formalne uvjete iz Javnog poziva, ne će se smatrati kandidatom prijavljenim na Javni poziv. Urednom prijavom smatra se prijava koja sadržava sve podatke i priloge navedene u Javnom pozivu.

Javni poziv bit će objavljen 14. kolovoza 2026. godine na mrežnoj stranici Hrvatskog zavoda za zapošljavanje, na mrežnoj stranici i oglasnoj ploči škole te je otvoren do 24. kolovoza 2026. godine.

Vrednovanje kandidata

Osobe koje su pravodobno dostavile potpunu prijavu sa svim prilozima, odnosno ispravama i ispunjavaju formalne uvjete ovog poziva, dužne su pristupiti vrednovanju prema odredbama Pravilnika o načinu i postupku zapošljavanja u OŠ „Vladimir Nazor“ Sveti Ilija. 
Obavijesti o datumu i vremenu vrednovanja, kao i sadržaj te način vrednovanja, zakonski i drugi izvori za pripremanje kandidata za vrednovanje bit će objavljeni na mrežnoj stranici škole: http://os-vnazor-svetiilija.skole.hr najmanje 5 dana prije održavanja vrednovanja. 

[bookmark: _GoBack]Radni odnos sa školom zasnovat će se nakon provedenog postupka vrednovanja kandidata.
S kandidatima izabranima za pomoćnike u nastavi, škola će sklopiti pisane ugovore o radu u kojima će biti utvrđeni poslovi, trajanje, tjedno zaduženje te međusobna prava, obveze i odgovornosti ugovornih strana.
Vrh obrasca


RAVNATELJICA
         Anđelka Rihtarić, prof.
